শ্রীহট্টের পশ্চিমভাগ গ্রাম থেকে উদ্ধারকৃত রাজা শ্রীচন্দ্রের পট্টোলী থেকে জানা যায় শ্রীহট্টমণ্ডলের গরলা, পোগার ও চন্দ্রপুর – এই তিন বিষয়ে রাজা শ্রীচন্দ্র প্রথম প্রস্থে ১২০ পাটক, দ্বিতীয় প্রস্থে ২৮০ পাটক ও তৃতীয় প্রস্থে ৬০০০ সপরিবার ব্রাহ্মণের বাসস্থান সমপরিমাণ ভূমি দান করেছিলেন। এক পাটক ভূমির আয়তন এইরকম- এক কুলা শস্যবীজ যতটুকু পরিমাণ ভূমিতে বপন করা যেত সেই পরিমাণ ভূমিকে বলা হত এক কুল্যবাপ। এক কুল্যবাপ ভূমি সমান আট দ্রোনবাপ ভূমি, আর চল্লিশ দ্রোনবাপ সমান এক পাটক ভূমি। অর্থাৎ সোজা হিশাবে পাঁচ কুল্যবাপ ভূমি সমান এক পাটক ভূমি। পাঁচ কুলা শস্যবীজ বপন করা যায় অ্যামন ভূমির পরিমাণ কম নয়। কাজেই রাজা শ্রীচন্দ্রের দান করা ভূমি যে বিশাল ছিল তা সহজেই অনুমেয়। এই তিনপ্রস্থ ভূমির উত্তরে ছিল কুশিয়ারা নদী, দক্ষিণে মনু নদী, পশ্চিমে জুজনৎছড়া ঝর্না ও খুঙ্খী নদী ও পূর্বে বৃহৎকোট নামক বাঁধ।

গুরুত্ব
ইতিহাস
জনবল ও ভূমির বণ্টন
আয়তন ও সীমারেখা